《景德寺斋罢游吴氏园》
宋代·洪朋

顾辟疆园北郭边，伊蒲放箸得盘桓。老松拔地三千尺，脩竹参天一万竿。

官寺馀基秋草乱，书堂新构暮云寒。南唐台榭无人识，依旧江声走急滩。

作者简介：宋洪州南昌人，字龟父。黄庭坚甥。两举进士不第，终身布衣。工诗，庭坚称其笔力扛鼎，与弟洪刍、洪炎、洪羽俱有才名，号四洪。年仅三十八而卒。有《洪龟父集》。